**ZÁPISNICA O VYHODNOTENÍ PONÚK\_**

**časť predmetu zákazky č. 2 Kuchynské zariadenie-Modernizácia Hotelová akadémia**

podľa § 53 ods. 9 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)

**Číslo spisu:**  ID 3459

**Verejný obstarávateľ:** Stredná odborná škola hotelových služieb a dopravy (Lučenec)

**Predmet zákazky:** **SOŠHSaD-LC-MOV – Kuchynské zariadenie**

**Vyhlásené:** vo Vestníku ÚVO č. 116/2023 zo dňa 14.06.2023 pod značkou oznámenia 20351- MST, v Európskom vestníku 2023/S 112-352010 zo dňa 13.06.2023

**Postup:** nadlimitná zákazka §66 (7) ZVO

**Typ zákazky:** zákazka na dodanie tovaru

**Predkladanie ponúk: 10. 07. 2023 do 09:00** hod. elektronicky prostredníctvom komunikačného rozhrania

systému Josephine

**Otváranie ponúk: 10. 07. 2023** **o 09:30** on-line sprístupnením, miestom „on-line“ sprístupnenia ponúk bola webová adresa https://josephine.proebiz.com

**Typ zákazky:** zákazka na dodanie tovaru

Vyhodnoteniu splnenia požiadaviek verejného obstarávateľa predchádzalo „on-line“ sprístupnenie ponúk prostredníctvom elektronického systému JOSEPHINE, ktoré sa uskutočnilo v presne stanovenej lehote. Miestom „on-line“ sprístupnenia ponúk bola webová adresa <https://josephine.proebiz.com/> a totožná záložka ako pri predkladaní ponúk. Na vyhodnotenie ponúk z hľadiska splnenia požiadaviek verejného obstarávateľa na predmet zákazky a z hľadiska plnenia kritéria a na vyhodnotenie splnenia podmienok účasti u uchádzača, ktorý sa umiestnil na 1. mieste v poradí boli menovaní členovia komisie v nasledovnom zložení:

**Ing. Patrik Koštialik** správca siete a IKT

Stredná odborná škola hotelových služieb a dopravy Lučenec

**Ing. Eva Sirági**  referentka oddelenia riadenia projektov

Banskobystrický samosprávny kraj

**Mgr. Jana Vašičková** odborná referentka pre verejné obstarávanie

Banskobystrický samosprávny kraj

V lehote na predkladanie ponúk boli predložené ponuky nasledovných uchádzačov:

1. GASTRO VRÁBEĽ s.r.o., M.R.Štefánika 1832, 026 01 Dolný Kubín, IČO: 43897452

2. Gastro Marček s.r.o., K. Kuzmányho 3, 984 01 Lučenec, IČO: 47834358

3. EUROGASTROP s.r.o., Čergovská 7002/10, 080 01 Prešov, IČO: 44137761

Ponuky boli predložené elektronicky podľa § 49 ods. 1 písm. a) ZVO prostredníctvom komunikačného rozhrania systému JOSEPHINE, spĺňajúceho požiadavky uvedené v § 20 ZVO. Komisia skonštatovala, že uchádzači dodržali určený spôsob komunikácie a bolo možné sprístupniť obsah ich ponúk. Komisia ponuky sprístupnila online prostredníctvom webovej adresy [https://josephine.proebiz.com](https://josephine.proebiz.com/). Tento proces je uvedený v zápisnici z otvárania ponúk.

**VYHODNOTENIE PONÚK Z HĽADISKA SPLNENIA KRITÉRIA NA VYHODNOTENIE PONÚK.**

Verejný obstarávateľ v zmysle § 66 ods. 7 písm. b) ZVO rozhodol, že vyhodnotenie splnenia podmienok účasti podľa § 40 ZVO a vyhodnotenie ponúk z hľadiska splnenia požiadaviek verejného obstarávateľa na predmet zákazky podľa ust. § 53 ZVO sa uskutoční po vyhodnotení ponúk na základe kritérií na vyhodnotenie ponúk.

Komisia na základe vyššie uvedeného po „on-line sprístupnení ponúk pristúpila k vyhodnoteniu ponúk na základe kritéria na vyhodnotenie ponúk a zostavila si poradie uchádzačov na základe tohto kritéria. Následne posudzovala splnenie požiadaviek verejného obstarávateľa na predmet zákazky u uchádzača, ktorý sa z hľadiska návrhu na plnenie kritéria umiestnil na 1. mieste v poradí.

V prípade tohto verejného obstarávania bola kritériom na vyhodnotenie ponúk najnižšia celková cena za celý predmet zákazky (uskutočnenie stavebných prác) **v EUR s DPH**. Úspešným uchádzačom sa stane uchádzač, ktorý vo svojej ponuke predloží najnižšiu celkovú cenu za celý predmet zákazky v EUR s DPH. Poradie ostatných uchádzačov sa stanoví podľa stanoveného kritéria, t. j. na druhom mieste sa umiestni uchádzač s druhou najnižšou celkovou cenou za celý predmet zákazky, na treťom mieste sa umiestni uchádzač s treťou najnižšou celkovou cenou za celý predmet zákazky atď.

**Poradie úspešnosti uchádzačov na základe kritéria na vyhodnotenie ponúk:**

**2. Kuchynské zariadenie-Modernizácia Hotelová akadémia**

|  |  |  |
| --- | --- | --- |
| **PORADIE UCHÁDZAČOV** | **IDENTIFIKÁCIA UCHÁDZAČA** | **NÁVRH UCHÁDZAČA NA PLNENIE KRITÉRIÍ - CELKOVÁ CENA ZA CELÝ PREDMET ZÁKAZKY V EUR S DPH** |
| **1.** | **Gastro Marček s.r.o., K. Kuzmányho 3, 984 01 Lučenec, IČO: 47834358** | **43 419,60 €** |
| **2.** | **GASTRO VRÁBEľ s.r.o, M.R.Štefánika 1832, 026 01 Dolný Kubín, IČO: 43897452** | **43 644,00 €** |

Komisia postupovala v súlade s § 55 ods. 1 ZVO a ponuky z hľadiska splnenia požiadaviek na predmet zákazky vyhodnocovala u uchádzača, ktorý sa umiestnil na prvom mieste v poradí.

Verejný obstarávateľ v súťažných podkladoch požadoval, aby uchádzači predložili na preukázanie splnenia jeho požiadaviek na predmet zákazky doklady a dokumenty, ktorými opíšu a preukážu splnenie požiadaviek verejného obstarávateľa na predmet zákazky podľa časti „B“ Opis predmetu zákazky súťažných podkladov, konkrétne:

* **DOKLADY A DOKUMENTY NA PREUKÁZANIE A OPÍSANIE SPÔSOBU SPLNENIA POŽIADAVIEK VEREJNÉHO OBSTARÁVATEĽA NA PREDMET ZÁKAZKY**, čiže:
* **kompletne vyplnenú technickú špecifikáciu ponúkaného tovaru** podľa prílohy SP pre každú časť predmetu zákazky samostatne v elektronickej podobe vo formáte **.xls/.xlsx** (vo formáte **.pdf v podpísanej forme)**
* **kompletne vyplnený Návrh uchádzača na plnenie kritérií/Cenovú ponuku** podľa prílohy k SP pre každú časť predmetu zákazky samostatne v elektronickej podobe vo formáte .doc/.docx (vo formáte **.pdf v podpísanej forme) .**
* V prípade, ak uchádzač pri spracovaní ceny predmetu zákazky použije ekvivalentné výrobky a zariadenia, predloží do ponuky aj „**Prehľad ekvivalentných materiálov, výrobkov a zariadení**“
* Ďalšie dokumenty, ak to vyžadujú tieto súťažné podklady.

z ktorých bude vyplývať splnenie požiadaviek na predmet zákazky uvedených v súťažných podkladoch a ich prílohách pre predmetnú časť zákazky o ktorú sa jedná.

**VYHODNOTENIE Z HĽADISKA SPLNENIA POŽIADAVIEK VEREJNÉHO OBSTARÁVATEĽA NA PREDMET ZÁKAZKY (PRE JEDNOTLIVÉ ČASTI PREDMETU ZÁKAZKY).**

**ČASŤ PREDMETU 2. Kuchynské zariadenie-Modernizácia Hotelová akadémia**

**GASTRO VRÁBEľ s.r.o, M.R.Štefánika 1832, 026 01 Dolný Kubín, IČO: 43897452**

Komisia preskúmala ponuku uchádzača a skonštatovala, že ponuka uchádzača obsahuje všetky doklady a dokumenty, ktoré verejný obstarávateľ požadoval predložiť na preukázanie splnenia jeho požiadaviek na predmet zákazky, konkrétne nasledovné dokumenty:

* uchádzač predložil prílohu, konkrétne vyplnenú prílohu č. 3 k SP Priloha\_c\_3\_k\_SP\_NUnPK\_TSPT\_KuchZar\_cast\_c\_2.xlsx, a aj v podpísanom formáte .pdf. Komisia prekontrolovala ocenený položkový rozpočet predložený uchádzačom a zistila, že sa zhoduje s neoceneným položkovým rozpočtom (výkazom výmer) predloženými verejným obstarávateľom v súťažných podkladoch a je ocenený kompletne a v súlade s požiadavkami verejného obstarávateľa na predmet zákazky.
* uchádzač predložil vyplnenú prílohu č. 2 k SP „PODPÍSANÝ NÁVRH UCHÁDZAČA NA PLNENIE KRITÉRIÍ“ osobou oprávnenou konať za uchádzača. Komisia skontrolovala návrh uchádzača na plnenie kritérií a skonštatovala, že cena za predmet zákazky korešponduje s cenou uvedenou v systéme JOSEPHINE, s oceneným položkovým rozpočtom a s vyplnenou prílohou súťažných podkladov v časti „G“ NÁVRH UCHÁDZAČA NA PLNENIE KRITÉRIÍ.

V zmysle § 53 ods. 1 ZVO, ak komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní.

Komisia konštatuje, že v zmysle súťažných podkladov časti C. Obchodné podmienky uchádzač samotným aktom predloženia ponuky vyjadril súhlas so zmluvnými podmienkami uvedenými v záväznom návrhu zmluvy o dielo, ktorá tvorí prílohu č. 1 súťažných podkladov, v ponuke sa nenachádzajú žiadne výhrady alebo úpravy v obchodných podmienkach (zmluve o dielo).

Komisia zároveň konštatuje, že ponuková cena uchádzača sa jej nejaví ako mimoriadne nízka, z uvedeného dôvodu nepovažuje za potrebné žiadať uchádzača o vysvetlenie jeho ponuky v tomto zmysle.

V zmysle vyššie uvedeného komisia tak konštatuje, že ponuka uchádzača splnila požiadavky verejného obstarávateľa na predmet zákazky. Ponuky nevyhodnocovala ponuky, ktoré sa umiestnili ako tretie a štvrté v poradí.

**ZÁVEREČNÉ STANOVISKO KOMISIE**

Komisia konštatuje, že v súlade s § 55 ods. 1 ZVO neboli vyhodnocované ostatné predložené ponuky.

Komisia konštatuje, že v súlade s ust. § 53 ods. 5 ZVO nebol vylúčený žiaden uchádzač, ktorého ponuka sa vyhodnocovala ani nebol vylúčený žiaden uchádzač v dôsledku mimoriadne nízkych ponúk.

**Členovia komisie odsúhlasili cenu, ktorá nepresahuje PHZ.**

Komisia konštatuje, že ponuka úspešného uchádzača **GASTRO VRÁBEľ s.r.o, M.R.Štefánika 1832, 026 01 Dolný Kubín, IČO: 43897452** splnila podmienky stanovené verejným obstarávateľom na predmet zákazky a úspešný uchádzač predložil ponuku v požadovanej forme.

Ponuka úspešného uchádzača splnila všetky požiadavky verejného obstarávateľa na časť predmetu zákazky **2. Kuchynské zariadenie-Modernizácia Hotelová akadémia** a umiestnila sa na 1. mieste v poradí z hľadiska plnenia stanoveného kritéria (najnižšia cena za celý predmet zákazky v EUR s DPH). Podiel subdodávky nie je známy. V prípade, že uchádzač bude plniť zákazku subdodávateľmi, bude to uvedené v správe o zákazke.

Proces vyhodnotenia splnenia podmienok účasti uchádzača v zmysle § 40 ZVO je zachytený v príslušnej zápisnici.

Komisia odporúča verejnému obstarávateľovi uzavrieť zmluvu s úspešným uchádzačom v rámci predmetu zákazky za splnenia podmienok uvedených v súťažných podkladoch a za dodržania príslušných ustanovení ZVO.

Komisia konštatuje, že v celom procese predmetného verejného obstarávania nebol identifikovaný konflikt záujmov.

Komisia konštatuje, že žiaden člen komisie nemal výhrady proti priebehu vyhodnocovania ponúk.

Členovia komisie prehlasujú, že s obsahom zápisnice v plnej miere súhlasia.

V Banskej Bystrici, dňa 17.07.2023

**Ing. Patrik Koštialik**  (potvrdené elektronicky)

**Ing. Eva Sirági**  (potvrdené elektronicky)

**Mgr. Jana Vašičková** (potvrdené elektronicky)